
	ВРСТА САСТАНКА:   четрнаеста РЕДОВНА  СЕДНИЦА НАУЧНОГ ВЕЋА ИНСТИТУТА

	ДАТУМ  И  ВРЕМЕ ОДРЖАВАЊА САСТАНКА

15.09.2025. год. у 1100
	МЕСТО САСТАНКА:
ИТНМС - Београд
	ЗАПИСНИК САЧИНИЛА:
Марија Стојановић, струк. маст. правник

	СЕДНИЦУ ЗАКАЗАО:

др Јовица Стојановић,

научни саветник
председник Научног
већа Института
	СЕДНИЦИ СУ ПРИСУСТВОВАЛИ: 

др Мирослав Сокић, научни саветник, др Александра Даковић, научни саветник, др Славица Михајловић, научни саветник, др Бранислав Марковић, научни саветник, др Наташа Ђорђевић, научни саветник, др Срђан Матијашевић, научни саветник и др Јелена Петровић, виши научни сарадник, др Татјана Шоштарић, виши научни сарадник,
Оправдано одсутна: др Ана Михајловић Радосављевић, виши научни сарадник
Поред чланова седници је присуствовао:
Марија Стојановић, струк. маст. правник


Дневни ред

1. Усвајање записника са тринаесте редовне седнице и преглед одлука са XVII, XVIII, XIX i XX  електронске седнице Научног већа Института

2. Доношење одлуке о покретању поступка за избор у научно звање виши научни сарадник за:

· др  Душана Милојкова
3. Доношење одлуке о покретању поступка за избор у научно звање научни саветник за:

· др  Јелену Милојковић
4. Доношење одлуке о усвајању извештаја за избор у научно звање научни саветник за:

· др Соњу Милићевић
5. Давање сугестија, примедби и коментара по позиву Министарства науке, технолошког развоја и иновација на Нацрт поделе науке у Србији, сачињен од стране Националног савета за научни и технолошки развој (на српском и енглеском језику)
6. Разно
Четрнаесту редовну седницу Научног већа седницу отворио је председник Научног већа  др Јовица Стојановић и констатовао да постоје сви услови за рад и пуноважно одлучивање по свим тачкама дневног реда, те је једногласно усвојен дневни ред. 

Тачка 1.

            Под овом тачком дневног реда Научно веће Института је једногласно донело одлуку о усвајању записника са тринаесте редовне седнице и преглед одлука са XVII, XVIII, XIX i XX  електронске седнице Научног већа Института 
Тачка 2.

Под овом тачком  дневног реда на основу члана 78. и члана 85. Закона о науци и истраживањима ("Сл. гласник РС", бр. 49/2019), члана 14. Правилника о стицању истраживачких и научних звања ("Службени гласник РС", 159/2020 ), и члана 31. Статута Института за технологију нуклеарних и других минералних сировина, Научно веће Института је донело
О Д Л У К У

     Покреће се поступак за избор у научно звање виши научни сарадник др Душана Милојкова, научног сарадника запосленог у ИТНМС у Београду и формира комисија у саставу: др Мирослав Сокић, научни саветник, ИТНМС, Београд, председник, др Јовица Стојановић, научни саветник, ИТНМС Београд, члан и др Вукосава Живковић-Радовановић, виши научни сарадник, Хемијски факултет Универзитета у Београду, члан.

Комисија је дужна да у року од 30 дана од дана формирања поднесе извештај Научном већу. 

Тачка 3.

Под овом тачком  дневног реда на основу члана 78. и члана 85. Закона о науци и истраживањима ("Сл. гласник РС", бр. 49/2019), члана 14. Правилника о стицању истраживачких и научних звања ("Службени гласник РС", 159/2020 ), и члана 31. Статута Института за технологију нуклеарних и других минералних сировина, Научно веће Института је донело

О Д Л У К У

     Покреће се поступак за избор у научно звање научни саветник др Јелене Милојковић, вишег научног сарадника запосленог у ИТНМС у Београду и формира комисија у саставу: др Марија Ерцеговић, научни саветник, ИТНМС, Београд, председник, др Александра Перић-Грујић, редовни професор Технолошко-Металуршког факултета ТМФ, Универзитет у Београду, члан и др Александра Даковић, научни саветник, ИТНМС Београд, члан.
     Комисија је дужна да у року од 30 дана од дана формирања поднесе извештај Научном већу. 
Тачка 4.

 Под овом тачком дневног реда, Научно веће је разматрало извештај извештај Комисије за др Соњу Милићевић, за избор у научно звање научни саветник.
             Извештај учинити доступним јавности 30 дана пре доношења предлога одлуке Научног већа, објављивањем у дневном листу „Политика“.
Тачка 5.
            Под овом тачком дневног реда чланови научног већа су упознати са садржином Нацрта поделе науке у Србији, сачињеног од стране Националног савета за научни и технолошки развој, те им је остављен додатни рок од 10 дана за давање сугестија, примедби и коментара по позиву Министарства науке, технолошког развоја и иновација.
Тачка 6.
             Под тачком разно, било је дискусије у вези техничког решења др Јелене Николић о коме је било разматрано на XX електронској седници Научног већа и чији захтев је усвојен одлуком. Једногласно је постигнут договор да ће се убудуће о оваквој врсти захтева одлучивати на редовној седници Научног већа.
Седница је завршена у 1155 часова.
  ЗАПИСНИК САЧИНИО


Марија Стојановић, струк. маст. правник

ПРЕДСЕДНИК НАУЧНОГ ВЕЋА
       



                     др Јовица Стојановић, научни саветник 

